L 258/162
SK
Úradný vestník Európskej únie
5.10.2022
80.
víta skutočnosť, že po vystúpení Spojeného kráľovstva z Únie 31. januára 2020 ESVČ konečne zriadila delegáciu EÚ v Londýne a divíziu Spojeného kráľovstva v rámci štruktúry svojho ústredia; vyjadruje však poľutovanie nad oneskorením pri udeľovaní diplomatického štatútu pracovníkom Európskeho parlamentu, ktorí pracujú na styčnom úrade v Londýne, a nad tým, že ESVČ spočiatku odmietala túto otázku uspokojivo vyriešiť; chápe, že dohoda o zriadení nahrádza akékoľvek dočasné ustanovenia a zabezpečuje, aby delegácia v Londýne, jej zamestnanci a majetok požívali výsady a imunity rovnocenné tým, ktoré sú uvedené vo Viedenskom dohovore, podobným spôsobom ako ostatných 144 delegácií a úradov; vyjadruje poľutovanie nad tým, že ESVČ rokovala o návrhu dohody o zriadení s orgánmi Spojeného kráľovstva bez konzultácií s Európskym parlamentom; zdôrazňuje, že zasielanie pravidelných aktualizácií Európskemu parlamentu namiesto riadnej konzultácie s Európskym parlamentom nespĺňa povinnosť ESVČ „primerane podporovať a spolupracovať“, ako sa stanovuje v článku 3 ods.
4 rozhodnutia o zriadení ESVČ; poznamenáva, že do konca roka 2020 bolo obsadených takmer 40 pozícií (vrátane zahraničných a miestnych zamestnancov) z celkového počtu 43 dostupných pozícií; uvedomuje si, že delegácia sa nachádza v budove, ktorá je majetkom Únie a ktorú v minulosti využívalo Zastúpenie Komisie a Styčný úrad Európskeho parlamentu (EPLO);
81.
víta spoluprácu v roku 2020 medzi ESVČ a Európskym parlamentom s cieľom úspešne aktualizovať „Praktické opatrenie na výmenu konkrétnych politických správ z delegácií EÚ s určenými poslancami Európskeho parlamentu“ z roku 2015, čo umožní elektronický prenos dokumentov;
82.
vyjadruje poľutovanie nad situáciami, keď v minulosti došlo k úniku dôverných správ o volebných pozorovateľských misiách do tlače, a víta riešenie, ktoré našli Európsky parlament a ESVČ v súvislosti s prenosom súborov; vyjadruje presvedčenie, že ESVČ bude naďalej uľahčovať pravidelnú výmenu názorov medzi hlavnými pozorovateľmi a zástupcami hlavných pozorovateľov a poslancami Európskeho parlamentu pred volebnou pozorovateľskou misiou, počas nej a po nej;
83.
víta skutočnosť, že ESVČ uzavrela v roku 2020 dohodu o úrovni poskytovaných služieb (SLA) s Európskou investičnou bankou o umiestnení svojich zamestnancov v priestoroch delegácií na celom svete; uvedomuje si, že v roku 2020 sa s Európskou centrálnou bankou a Európskou agentúrou pre pohraničnú a pobrežnú stráž (Frontex) prerokovali ďalšie dohody o úrovni poskytovaných služieb s cieľom zdieľať kancelárske priestory a súvisiace služby;
84.
oceňuje intenzívnu koordináciu a výmeny, ktoré sa počas pandémie ochorenia COVID-19 uskutočňovali s oddeleniami ľudských zdrojov ministerstiev zahraničných vecí členských štátov a OSN s cieľom podeliť sa o názory a osvedčené postupy týkajúce sa osobitných dohôd o pracovných podmienkach, a tiež oceňuje účasť ESVČ na týždenných medziinštitucionálnych stretnutiach, na ktorých všetky inštitúcie a agentúry Únie pravidelne aktualizovali svoje opatrenia a vymieňali si postupy zavedené v dôsledku pandémie ochorenia COVID-19;
Pandémia ochorenia COVID-19 85.
chápe, že pandémia ochorenia COVID-19 viedla k osobitnej situácii pre celú ESVČ a výrazne ovplyvnila operácie jej ústredia a delegácií; zdôrazňuje, že ESVČ dokázala zabezpečiť kontinuitu činnosti a riadne finančné riadenie svojich operácií bez toho, aby mala počas tohto konkrétneho obdobia nejaké závažné problémy; víta skutočnosť, že ESVČ začiatkom marca 2020 zriadila hlavný krízový tím, ktorý je poverený hodnotením najnovšieho vývoja, koordináciou komunikácie a opatrení a podporovaním delegácií; zdôrazňuje, že hlavný krízový tím bol nevyhnutný na účinné riadenie krízy;
86.
poznamenáva, že pri prijímaní opatrení proti ochoreniu COVID-19 sa ESVČ prispôsobila najmä oficiálnym usmerneniam Belgicka pre svoje ústredie, zatiaľ čo delegácie boli poučené, aby sa riadili platnými pravidlami hostiteľských krajín, ale riadili sa aj praxou ústredia v oblasti všeobecnej telepráce v mieste zamestnania v kombinácii so zníženou fyzickou prítomnosťou v priestoroch;
87.
podporuje skutočnosť, že v mnohých krajinách boli prijaté dodatočné opatrenia na zníženie zdravotných rizík, ktorým sú vystavení zamestnanci, pretože systémy zdravotnej starostlivosti sa považovali za krehké; zdôrazňuje, že ESVČ zaslala vakcíny 72 delegáciám, ktoré požiadali o podporu, a poskytla ich približne 4 000 osobám vrátane vyslaných pracovníkov delegácií, ich rodinných príslušníkov a miestnych pracovníkov; poukazuje na to, že všetci zamestnanci v ústredí dostali firemný laptop a že viac ako 5 000 bolo odoslaných do delegácií spolu s osobnými ochrannými prostriedkami a zdravotníckym materiálom pre tých, ktorí boli najviac vystavení riziku, a to aj napriek